Han startet sin karriere i radiosporten i 1983 (fast fra 1986) og var her frem til han i 1991 ble hentet over til NRK Sport på TV. Han ble NRKs alpinkommentator etter Knut Th. Gleditsch fra sesongen 1991–1992. Fra Sommer-OL 1992 kommenterte han friidrett sammen med Karen-Marie Ellefsen i mer enn tjue år. Her overtok han etter Knut Bjørnsen. I radiosporten kommenterte Lystad langrenn, hopp, ishockey, padling, fotball og orientering.